U-I-51/08
Natisni
Opravilna št.:
U-I-51/08
Datum odločitve:
15. 1. 2009
ECLI:
ECLI:SI:USRS:2009:U.I.51.08
Akt:
Zakon o mednarodni zaščiti (Uradni list RS, št. 111/07) (ZMZ), 4. al. 55. čl.
Izrek:
Pobuda za začetek postopka za oceno ustavnosti četrte alineje 55. člena Zakona o mednarodni zaščiti (Uradni list RS, št. 111/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Erdoan Isufaj in drugi
Datum vloge:
10. 3. 2008
Vrsta odločitve:
sklep
Vrsta rešitve:
zavrženje
Dokument:
US28491
Dokument v PDF obliki:
U-I-51-08.pdf
126 KB
Prenesite datoteko
U-I-51/08-4
15. 1. 2009
SKLEP
Ustavno sodišče je v postopku za preizkus pobude Erdoana Isufaja in Belerine Xharavine, oba Republika Kosovo, ki ju zastopa mag. Matevž Krivic, Spodnje Pirniče, ter pobude Andija Isufaja in Adee Isufaj, oba Republika Kosovo, ki ju po pooblastilu njunih zakonitih zastopnikov Erdoana Isufaja in Belerine Xharavinaki zastopa mag. Matevž Krivic, na seji 15. januarja 2009
sklenilo:
Pobuda za začetek postopka za oceno ustavnosti četrte alineje 55. člena Zakona o mednarodni zaščiti (Uradni list RS, št. 111/07) se zavrže.
Obrazložitev
1. Pobudniki izpodbijajo v izreku tega sklepa navedeni predpis. Zatrjujejo, da je v neskladju z 2. členom Ustave. Navajajo, da so vložili tožbo zoper odločbo Ministrstva za notranje zadeve št. 236-137/2005/53 (1352-07) z dne 19. 2. 2008 in da so v tožbi predlagali, naj sodišče v upravnem sporu sproži postopek za oceno ustavnosti sporne zakonske določbe.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Ustavni pritožniki niso izkazali, da bi izčrpali vsa pravna sredstva, vključno z ustavno pritožbo. Iz razlogov, navedenih v citiranem sklepu, pobudniki ne izkazujejo pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik